**บทคัดย่อ**

**ชื่อวิจัย**  : วิจัยในชั้นเรียนเรื่องการแก้ไขผลสัมฤทธิ์เรื่องการบวก ลบ คูณหาร ระคนของนักเรียนระดับชั้นประถมศึกษาปีที่ 5/1 โรงเรียนวัดเมธังกราวาส (เทศรัฐราษฏร์นุกูล) โดยใช้แบบฝึกเสริมทักษะ

**ชื่อผู้จัดทำวิจัย** : สุภมาส ชัยชุมภู

**ปีการศึกษา** :2561

การศึกษาค้นคว้า เรื่อง วิจัยในชั้นเรียนเรื่องการแก้ไขผลสัมฤทธิ์เรื่องการบวก ลบ คูณหารระคนของนักเรียนระดับชั้นประถมศึกษาปีที่ 5/ 1 โรงเรียนวัดเมธังกราวาส(เทศรัฐราษฏร์นุกูล) โดยใช้แบบฝึกเสริมทักษะ เป็นการวิจัยเชิงปฏิบัติการ เพื่อแก้ปัญหาการบวก ลบ คูณหารระคนของนักเรียนระดับชั้นประถมศึกษาปีที่ 5 โรงเรียนวัดเมธังกราวาส(เทศรัฐราษฏร์นุกูล) ภาคเรียนที่ 1 ปีการศึกษา 2561 จำนวน 5 คน ได้มาโดยการเลือกแบบเจาะจง (Purposive Sampling) เครื่องมือที่ใช้ในการศึกษาค้นคว้า คือ แบบฝึกเสริมทักษะ เรื่อง การบวก ลบ คูณหารระคน ของนักเรียนระดับชั้นประถมศึกษาปีที่ 5 โรงเรียนวัดเมธังกราวาส(เทศรัฐราษฏร์นุกูล) วิเคราะห์ข้อมูลโดยค่าร้อยละ ข้อมูลที่ใช้ในการวิจัยครั้งนี้ได้มาจากการทดสอบวัดผลสัมฤทธิ์ทางการเรียนของนักเรียนกลุ่มเป้าหมาย

ผลการวิจัยพบว่า ผลสัมฤทธิ์ทางการเรียนของนักเรียนหลังจากที่ได้รับการสอนซ่อมเสริมด้วยแผนการจัดการเรียนรู้โดยใช้แบบฝึกทักษะ เรื่อง การบวก ลบ คูณหารระคนของนักเรียนระดับชั้นประถมศึกษาปีที่ 5 โรงเรียนวัดเมธังกราวาส(เทศรัฐราษฏร์นุกูล) มีผลสัมฤทธิ์ทางการเรียนหลังเรียนสูงกว่าก่อนเรียน